

VLADA REPUBLIKE HRVATSKE

Zagreb, 6. prosinca 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva i održivog razvoja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o prestanku važenja Uredbe o utvrđivanju najviših maloprodajnih cijena naftnih derivata |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MINISTARSTVO GOSPODARSTVA I ODRŽIVOG RAZVOJA**

**PRIJEDLOG**

**UREDBA**

**O PRESTANKU VAŽENJA UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA**

**Zagreb, prosinac 2021.**

Na temelju članka 9. stavka 2. Zakona o tržištu nafte i naftnih derivata („Narodne novine“, br. 19/14, 73/17 i 96/19), Vlada Republike Hrvatske je na sjednici održanoj \_\_\_\_\_\_\_\_\_ godine donijela

**UREDBU**

**O PRESTANKU VAŽENJA UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA**

Članak 1.

Danom stupanja na snagu ove Uredbe prestaje važiti Uredba o utvrđivanju najviših maloprodajnih cijena naftnih derivata („Narodne novine“, broj 112/21 i 121/21).

Članak 2.

Ova Uredba stupa na snagu prvoga dana od dana objave u „Narodnim novinama“.

Klasa:

Urbroj:

Zagreb, prosinca 2021.

Predsjednik

**mr. sc. Andrej Plenković**

**OBRAZLOŽENJE**

Zbog velikog porasta maloprodajnih cijena naftnih derivata Vlada Republike Hrvatske je donijela Uredbu o utvrđivanju najviših maloprodajnih cijena naftnih derivata („Narodne novine“, br. 112/21 i 121/21). Navedenom Uredbom utvrđeni su iznosi najviših maloprodajnih cijena naftnih derivata koje energetski subjekti koji se bave trgovinom na veliko naftnim derivatima i/ili trgovinom na malo naftnim derivatima smiju primijeniti na području Republike Hrvatske.

Obzirom da je u periodu od donošenja Uredbe i njenih izmjena i dopuna došlo do pada cijena nafte i naftnih derivata na svjetskom tržištu i tržištu Mediterana (našem referentnom tržištu) sa trendom daljnjeg pada, potrebno je donijeti Uredbu o prestanku važenja Uredbe o utvrđivanju najviših maloprodajnih cijena naftnih derivata, kako bi trgovci mogli ponovno cijene naftnih derivata formirati slobodno.